พระครูวิมุติธรรมาภิรม (บุญส่วน ปริมุตฺโต)

พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง เกจิดังของตำบลบึง อำเภอศรีราชา จังหวัดชลบุรี

 ประวัติ 
พระครูวิมุติธรรมาภิรม (หลวงพ่อบุญส่วน ปริมุตฺโต) เจ้าอาวาสวัดหนองคล้า และเจ้าคณะตำบลบึง อำเภอศรีราชา จังหวัดชลบุรี
หลวงพ่อมีชื่อเดิมว่า " บุญส่วน " นามสกุล " ทิมแสง " หรือชาวบ้านหนองคล้า และประชาชนทั่วไปนิยมเรียกท่านว่า "อาจารย์ส่วน หรือหลวงพ่อส่วน" ท่านเกิดเมื่อวันพฤหัสบดี ขึ้น 4 ค่ำ เดือนอ้าย ปีมะเส็ง ตรงวันที่ 10 ธันวาคม พ.ศ. 2496 โยมบิดาชื่อ ใฝ่ มารดาชื่อ หวล นามสกุล ทิมแสงประวัติพระครูวิมุติธรรมาภิรม (หลวงพ่อส่วน) วัดหนองคล้า ชลบุรี

 อุปสมบท 
หลวงพ่อส่วนอุปสมบทเมื่อวันที่ 20 เมษายน พ.ศ. 2527 (อายุ 31 ปี) ณ วัดอัมพวัน ตำบลบึง อำเภอศรีราชา จังหวัดชลบุรี
- พระอุปัชฌาย์ พระครูวิริยาภรณ์ (หลวงพ่อเริ่ม ปรโม) วัดจุกกะเฌอ ตำบลบึง อำเภอศรีราชา จังหวัดชลบุรี
- พระกรรมวาจาจารย์ พระครูปทุมาภิธาน (หลวงพ่อบัว ทนฺตจิตฺโต) วัดอัมพวัน ตำบลบึง อำเภอศรีราชา จังหวัดชลบุรี
- พระอนุสาวนาจารย์ พระอธิการบุญรอด พรหมญาโณ วัดหนองคล้า ตำบลบึง อำเภอศรีราชา จังหวัดชลบุรี
โดยได้รับฉายาทางธรรมว่า " ปริมุตฺโต " แปลว่า ผู้พ้นรอบ - ความหลุดพ้นอย่างบริสุทธิ์

หลังจากอุปสมบทแล้ว หลวงพ่อส่วนได้จำพรรษาอยู่ที่วัดหนองคล้า เพื่อศึกษาพระธรรมวินัยทางพระปริยัติธรรมไปตามลำดับ จนสามารถสอบไล่ได้นักธรรมชั้นเอก ในปี 2530

ในระหว่างนั้นท่านได้ไปฝากตัวเป็นลูกศิษย์ของหลวงพ่อเริ่ม ปรโม องค์พระอุปัชฌาย์ ซึ่งเป็นพระเกจิอาจารย์ที่มีชื่อเสียงโด่งดังมากที่สุดในขณะนั้น เนื่องจากระยะทางระหว่างวัดจุกกะเฌอ กับวัดหนองคล้า อยู่ไม่ไกลกันมากนัก สามารถเดินทางไปมาหาสู่กันได้อย่างสะดวก

ด้านการศึกษาวิทยาคมและไสยศาสตร์ หลวงพ่อส่วนได้ฝากตัวเป็นศิษย์กับ หลวงพ่อเริ่ม ปรโม วัดจุกกะเฌอ อีกทั้งยังได้ไปศึกษาร่ำเรียนเพิ่มเติมกับ หลวงพ่อคง สุวณฺโณ วัดวังสรรพรส จ.จันทบุรี, หลวงปู่ม่น ธมฺมจิณฺโณ วัดเนินตามาก จ.ชลบุรี และพระมงคลศีลาจารย์ (คร่ำ ยโสธโร) วัดวังหว้า จ.ระยองหลวงพ่อส่วน วัดหนองคล้า ไปร่ำเรียนวิชาจากพระอาจารย์ต่างๆ

 วิทยฐานะ 
 พ.ศ. - จบชั้นประถมศึกษาปีที่ 4 โรงเรียนวัดหนองคล้า อ.ศรีราชา จ.ชลบุรี
 พ.ศ. - จบชั้นประถมศึกษาปีที่ 7 โรงเรียนวัดจุกกะเฌอ อ.ศรีราชา จ.ชลบุรี
 พ.ศ. 2530 สอบไล่ได้นักธรรมเอก สำนักเรียนคณะจังหวัดชลบุรี

 งานปกครอง 
 พ.ศ. 2533 อายุ 37 พรรษาที่ 7  ได้รับแต่งตั้งให้เป็นพระอธิการเจ้าอาวาส วัดหนองคล้า
 พ.ศ. 2540 อายุ 44 พรรษาที่ 13 ได้รับแต่งตั้งเป็นเจ้าคณะตำบลบึง
 พ.ศ. 2555 อายุ 58 พรรษาที่ 27 ได้รับแต่งตั้งเป็นพระกรรมวาจาจารย์
 พ.ศ. 2555 อายุ 60 พรรษาที่ 29 ได้รับแต่งตั้งเป็นพระอุปัชฌาย์

 อ้างอิง 

 แหล่งข้อมูลอื่น 
5-6 ธ.ค.2558 ร่วมแสดงมุทิตาจิตหลวงพ่อส่วนวัดหนองคล้า
5 ธ.ค.2558 พระเครื่องวัตถุมงคล หลวงพ่อส่วน วัดหนองคล้า จ.ชลบุรี
ประวัติ วัดหนองคล้า

หมวดหมู่:บุคคลจากอำเภอศรีราชา
หมวดหมู่:ภิกษุจากจังหวัดชลบุรี
หมวดหมู่:เจ้าคณะตำบล
หมวดหมู่:เจ้าอาวาสวัดในจังหวัดชลบุรี